PRILOG III
- PRIJEDLOG-

Napomena: PRIJEDLOG Ugovora o izvršavanju usluge nije potrebno priložiti u Ponudi


Sukladno čl. 10 i čl. 17. Pravilnika o jednostavnoj nabavi (Službeni glasnik Grada Sinja br. 2/23),


GRAD SINJ, Dragašev prolaz 24, 21 230 Sinj, OIB: 03210055420 
	koji zastupa gradonačelnik g. Miro Bulj  (u daljnjem tekstu Naručitelj)
	i

_____________________, adresa: _________________ OIB: _________________ 
koji zastupa ____________________ (u daljnjem tekstu Izvršitelj),


sklapaju sljedeći
U G O V O R
o obavljanju komunalne djelatnosti održavanja nerazvrstanih cesta – dobava vertikalne i izvedba horizontalne signalizacije

Članak 1.

Predmet ovog Ugovora je obavljanje komunalne djelatnosti održavanja nerazvrstanih cesta, dobava vertikalne i horizontalne signalizacije na području Grada Sinja, a sve u skladu s ugovornim troškovnikom, sukladno odredbama ovog Ugovora, važećim zakonima, propisima i pravilima struke, te u skladu s Odlukom o odabiru KLASA: _______________________, UR.BROJ: ____________________, od ______________2024.g.


Članak 2.

Ukupna cijena iz ovog Ugovora ne smije prijeći iznos procijenjene vrijednosti nabave, a konačna vrijednost će se utvrditi na temelju stvarno izvedenih isporuka robe i obavljenih radova i uz primjeni ugovornih jediničnih cijena. U troškovniku su navedene  predviđene (okvirne) količine koje će se nabavljati za vrijeme trajanja ugovora. Naručitelj se ne obvezuje na realizaciju navedenih količina u troškovniku u cijelosti. Stvarna nabavljen količina isporučene robe i obavljenih radova na temelju sklopljenog ugovora može biti veća ili manja od predviđene (okvirne) količine.
Ukupna vrijednost predmetnih isporuka robe i utvrđenih radova utvrđena je na temelju jediničnih cijena iz troškovnika koje su nepromjenjive i iznosi:


___________________ eura

Na ugovorenu cijenu obračunati će se  porez na dodanu vrijednost (PDV) primjenom Zakonom definirane stope. U trenutku potpisivanja Ugovora vrijednost stope PDV-a je 25%, u iznosu od:

____________________ eura

pa sveukupna cijena iznosi:

_______________ eura

Ukoliko se tijekom izvršenja isporuke robe i obavljanja radova promijeni zakonom definirana stopa poreza na dodanu vrijednost (PDV), ista će se primjenjivati u ispostavljenoj situaciji.
Članak 3.

Cijene isporuke robe i obavljenih radova iz Troškovnika odnose se na jediničnu cijenu  gotovog posla. To znači da jedinične cijene obuhvaćaju sve troškove isporuke robe, odnosno rada, materijala, režije gradilišta i tvrtke, sva davanja i zaradu tvrtke, dakle sve troškove bilo koje vrste.
Jediničnim cijenama su obuhvaćeni svi troškovi pripremnih i završnih isporuka robe i radova, podizanje pomoćnih objekata, dovoz i montaža strojeva i opreme te demontaža i odvoz istih po završetku posla, troškovi privremene regulacije prometa i osiguranja pristupačnosti objektima, troškovi osiguranja gradilišta, troškovi provedbe mjera zaštite na radu tj.troškovi osiguranja izvođenja radova na siguran način, troškovi dovođenja gradilišta u uredno stanje po završetku radova, troškovi općih rizika i svih rizika označenih kao Izvršiteljevi rizici, odgovornost i obveze proizašlih iz Ugovora i svi ostali troškovi potrebni za pravilno izvršenje pojedinog rada.
Sve ugovorene obveze Izvršitelj isporuke robe i rada koje proizlaze iz zakona i ovog Ugovora uključene su u ukupno ugovorenu cijenu neovisno da li je to uz njih posebno istaknuto u ovom Ugovoru ili bilo kojem drugom dokumentu koji predstavlja njegov sastavni dio.

Članak 4.

Smatra se da je Izvršitelj prije davanja ponude obišao i detaljno pregledao nerazvrstane ceste na području Grada Sinja, odnosno da je upoznao sve bitne elemente koji utječu na organizaciju izvođenja predmetnih isporuka robe i radova, te se po toj osnovi odriče bilo kakvih dodatnih potraživanja.

Članak 5.

Ugovor se sklapa na vrijeme od 12 (dvanaest) mjeseci, počevši od datuma sklapanja ugovora.

Članak 6.

Naručitelj će dobavu vertikalne i horizontalne signalizacije , koje su predmet ovog Ugovora, naručivati od Izvršitelja dinamikom koja će ovisiti o potrebi poslova održavanja nerazvrstanih cesta,  a u okviru sredstava osiguranih Proračunom Grada Sinja.
Izvršitelj se obvezuje da će naručenu vertikalnu prometnu signalizaciju dobaviti u što kraćem vremenskom roku, a najkasnije u roku od 2 (dva) dana od dana pisanog naloga od strane Naručitelja.
Naručitelj će Izvršitelju izdavati pisane naloge za radove povremenog održavanja horizontalne prometne signalizacije , odnosno za uklanjanje i izradu oznaka na kolniku, te je Izvršitelj dužan započeti s izvođenje radova u roku od 10 (deset) dana  od dana primitka pojedinačnog pisanog naloga (npr. dostavljen putem pošte, elektroničke pošte, faksom i sl.)
Rok za izvođenje radova povremenog održavanja po pojedinom nalogu će se dogovorno određivati.
Ne pridržava li se Izvršitelj ugovorenih rokova i dobivenih naloga za dobavu vertiklane i horizontalne signalizacije na području Grada Sinja, te time dovede u pitanje postizanje ugovornog roka i roka dobivenog pojedinim nalogom za povremeno održavanje i/ili kvalitetu  radova, Naručitelj može jednostavno raskinuti Ugovor, a neizvedene isporuke roba i radova novim ugovorom povjeriti drugom Izvršitelju.

Članak 7.

Za izvršenu dobavu vertikalne i horizontalne signalizacije, Izvršitelj će Naručitelju  ispostavljati račune po ponuđenim, nepromjenjivim jediničnim cijenama iz Troškovnika.
Naručitelj se obvezuje da će račune iz prethodnog stavka platiti u roku od 30 (trideset) dana od dana ovjere da su isporuke robe i radovi uredno izvršeni.
Ako Naručitelj bude imao primjedbe  na isporuke robe i izveden radove, ugovorne strane će pokušati postići dogovor, protivno će na prijedlog nadležnog Upravnog odjela, Naručitelj umanjiti račun za dio isporuka robe i radova koji nisu ili su neuredno izvedeni ,  a u skladu sa zapisnikom ovlaštene osobe za ovjeru računa.

Članak 8.

Grad Sinj ovlašćuje službenike u nadležnom Upravnom odjelu ,__________________ i ________________ , za obavljanje narudžbe i kontrole izvršenja isporuka robe i radova održavanja nerazvrstanih cesta  u svezi dobave vertikalne i horizontalne signalizacije na području Grada Sinja.
Članak 9.

Izvršitelj se obvezuje predati Naručitelju najkasnije u roku od 15 (petnaest ) dana od dana obostranog potpisa ugovora jamstvo za uredno ispunjenje ugovora za slučaj povrede ugovornih obveza.
Jamstvo za uredno izvršenje ugovora dostavlja se u obliku bjanko zadužnice solemnizirane kod javnog bilježnika i to u iznosu od 10 % vrijednosti ugovora bez PDV –a.
Bjanko zadužnica mora biti izdana  u skladu s Pravilnikom o obliku i sadržaju bjanko zadužnice.
Umjesto bjanko zadužnice, na ime jamstva za uredno ispunjenje ugovora, Izvršitelj može osigurati novčani polog u traženom iznosu u roku od 15 (petnaest) dana od datuma potpisa ugovora. Polog se u odgovarajućem iznosu uplaćuje u korist računa HR3623900011838900003, MODEL HR24, poziv na broj : 7706 – OIB platitelja.
Pod svrhom plaćanja potrebno je navesti da se radi o jamstvu za uredno ispunjenje ugovora.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza. Jamstvo za uredno izvršenje vraća se Izvršitelju nakon proteka roka valjanosti istog, ukoliko jamstvo nije naplaćeno.

Članak 10.

Sve isporuke robe i radovi, koji su predmet ovog Ugovora, Izvršitelj mora izvesti u skladu  s ponudbenim Troškovnikom, vežećim zakonima i propisima, hrvatskom normama i pravilnicima.
Ako se ugovorene isporuke robe i ugovoreni radovi  izvode na nepravilan i nestručan način (nekvalitetno) predstavnik Naručitelja će osporiti izvedene isporuke robe i radove.
Za slučaj da Izvršitelj više puta e isporuči ili neuredno isporuči robu ili nekvalitetno izvede  radove, Naručitelj je ovlašten raskinuti ugovor.
Naručitelj je dužan primljeni robu na uobičajen i stručan način pregledati i o vidljivim nedostatcima obavijestiti Izvršitelja bez odlaganja.
Izvršitelj se obvezuje za svaku pojedinačnu isporuku dostaviti Naručitelju dostavnicu u kojoj će navesti vrstu, količinu, cijenu i vrijeme isporuke robe.

Članak 11.

Izvršitelj se obvezuje isporuke robe izvršiti u skladu  s ugovorom, propisima i pravilima struke  i da nemaju nedostatke  koji onemogućavaju ili umanjuje njihovu vrijednost  ili njihovu prikladnost za redovnu uporabu.
Izvršitelj je priliko izvođenja radova  dužan pridržavati se propisa koji reguliraju područje zaštite okoliša te je dužan  prema važećim propisima provoditi zaštitu na radu, radi pravovremenog otklanjanja opasnosti za sigurnost radova , opreme, materijala, radnika, prolaznika, prometa, susjednih građevina i okoliša.

Članak 12.

Prema općim pravilima za naknadu štete Izvršitelj preuzima isključivu odgovornost prema trećim osobama za štetu koja proistekne iz obavljanja djelatnosti koja je predmet ovog Ugovora.

Članak 13.

Ugovorne strane su suglasne da će eventualne sporove proizašle iz ovog ugovora rješavati sporazumno, a ukoliko se sporazum ne bude mogao postići, isti će se rješavati putem nadležnog suda.

Članak 14.

Ovaj ugovor je zaključen u 4 (četiri) istovjetna primjerka, po 2( dva) za svaku ugovornu stranu.

KLASA: ________________
URBROJ: ________________

U Sinju, ____________________


